নান্দাইল রতিনিধিঃ ময়মনসিংহের নান্দাইল উপজেলার ঐতিহ্যবাহী নান্দাইল চৌরাস্তার চারিদিকে এখন নিত্যদিনের যানযট, সড়ক দূর্ঘটনা, অবৈধ স্থাপনা নির্মাণ করে জমাজমাট ব্যবসা বাণ্যিজ্য পরিচালনা ও জনদুর্ভোগ বৃদ্ধি পেলেও দেখার কেউ নেই। আজ বৃহস্পতিবার ২৩ জুন সকাল ১১টায় কিশোরগঞ্জ থেকে ময়মনসিংহগামী একটি সিএনজি লোকাল বাসের প্রায় মুখোমুখি হয়ে যায়। চালকের সচেতনতায় ৬ জন যাত্রীর প্রাণ রক্ষা পায়। এসময় একজন সিনিয়র মিডিয়াকর্মী ঘটনাস্থলে থাকায় দ্রুত ছবিগুলো উঠিয়ে নেন। হাইওয়ে পুলিশ ফাড়িঁ থেকে চৌরাস্তার মোড়ে কোন ট্রাফিক পুলিশ না দেওয়ায় তা দেখার ও নিয়ন্ত্রণ করার কেউ নেই। চৌরাস্তার গোলচত্বর সহ চারিদিকে অবৈধ স্থাপনা সরিয়ে নেওয়ার জন্য সড়ক ও জনপদ বিভাগ থেকে ১ সপ্তাহ পূর্বে মাইকিং করা হলেও কেউ আমল দেয়নি। সিএন্ডবি’কে বৃদ্ধাঙ্গুলী দেখিয়ে দেদারসে ব্যবসা করে অবৈধ দখলদারেরা। নান্দাইল উপজেলা প্রশাসনও এই ব্যপারে নিরব। আসন্ন ঈদকে সামনে রেখে এই চৌরাস্তায় ব্যাপক জনদূর্ভোগের আশংকা করা হচ্ছে। অবিলম্বে যথাযথ কর্তৃপক্ষের বিষয়টির প্রতি জরুরীভাবে সুদৃষ্টি দেওয়ার জন্য যাত্রী সাধারন জোরদাবী জানিয়েছেন।